
Bucureşti, 04.05.2001

Nr. 249

 A V I Z 

 asupra  proiectului   de  Lege privind aprobarea Ordonanţei de urgenţă

 a Guvernului nr.10/2001  pentru modificarea şi completarea Ordonanţei 

 de urgenţă  a Guvernului  nr.271/2000  privind  regimul  activităţilor   de 

transport, comercializare şi recuperare a ţiţeiului, gazolinei, condensatului

 şi etanului lichid şi stabilirea regimului de urmărire şi judecare în procedură

 de urgenţă a unor fapte penale
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă  a Guvernului nr.10/2001 pentru modificarea şi completarea Ordonanţei de urgenţă a Guvernului nr.271/2000 privind regimul activităţilor de transport, comercializare şi recuperare a ţiţeiului, gazolinei, condensatului şi etanului lichid şi stabilirea regimului de urmărire şi judecare în procedură de urgenţă a unor fapte penale,  trimis cu adresa nr.249 din 23 aprilie 2001, înregistrată sub nr.572/XVIII/11 din  23 aprilie 2001.


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai  sus, în şedinţa din 4 mai 2001.



Membrii comisiei au examinat ordonanţa de urgenţă supusă aprobării, expunerea de motive la proiectul de lege şi avizul favorabil al Consiliului Legislativ  nr.49/12.01.2001.



În urma dezbaterilor, cu majoritate de voturi, s-a hotărât avizarea  favorabilă a proiectului de lege  în forma adoptată de Senat în şedinţa din 17 aprilie 2001.

În raport de obiectul şi conţinutul său, proiectul de lege face parte din categoria legilor  organice.

                       PREŞEDINTE,                                        SECRETAR, 

     dr. Ionel Olteanu                                    Carmen Dumitriu

     red.consilier
 Dumitra Diaconu

